CELEX: 62020CN0227
Language: hr
Date: 2020-06-01 00:00:00
Title: Predmet C-227/20: Tužba podnesena 1. lipnja 2020. – Europska komisija protiv Talijanske Republike

3.8.2020   
            
            
               HR
            
            
               Službeni list Europske unije
            
            
               C 255/13
            
         
      Tužba podnesena 1. lipnja 2020. – Europska komisija protiv Talijanske Republike
      (Predmet C-227/20)
      (2020/C 255/16)
      Jezik postupka: talijanski
      
         Stranke
      
      
         Tužitelj: Europska komisija (zastupnici: R. Tricot, G. Gattinara, agenti)
      
         Tuženik: Talijanska Republika
      
         Tužbeni zahtjev
      
      Tužitelj od Suda zahtijeva da:
      
                  1.
               
               
                  utvrdi da time što nije donijela pravila o sankcijama koje se primjenjuju u slučaju povrede članaka 4. i 7. Uredbe (EU) br. 511/2014 Europskog parlamenta i Vijeća od 16. travnja 2014. o mjerama usklađivanja za korisnike Protokola iz Nagoye o pristupu genetskim resursima te poštenoj i pravičnoj podjeli dobiti koja proizlazi iz njihova korištenja u Uniji (1), time što nije donijela sve potrebne mjere kako bi se osigurala primjena tih pravila i da predviđene sankcije budu učinkovite, proporcionalne i odvraćajuće, te time što nije priopćila Komisiji navedena pravila o sankcijama do 11. lipnja 2015., Talijanska Republika nije ispunila obveze koje ima na temelju članka 11. Uredbe br. 511/2014;
               
            
                  2.
               
               
                  naloži Talijanskoj Republici snošenje troškova postupka.
               
            
         Tužbeni razlozi i glavni argumenti
      
      Komisija tvrdi da Talijanska Republika još nije donijela mjere kojima se određuju sankcije za povredu članaka 4. i 7. Uredbe (EU) br. 511/2014, i to unatoč činjenici što su, s jedne strane, navedene mjere morale biti utvrđene u pravnim porecima država članica već od 11. lipnja 2014. i, s druge strane, što države članice moraju poduzimati „sve potrebne mjere za osiguranje njihove provedbe”, kako navodi posljednja rečenica članka 11. stavka 1. Uredbe br. 511/2014.
      Osim toga, povreda članka 11. te uredbe tiče se i toga da Talijanska Republika nije priopćila mjere koje se odnose na sankcije. U tom smislu, prema posljednjem stavku članka 11. Uredbe br. 511/2014, Talijanska Republika imala je obvezu priopćiti Komisiji pravila „iz stavka 1.” te odredbe, odnosno „pravila o sankcijama primjenjivim u slučaju kršenja članaka 4. i 7.”, do 11. lipnja 2015.
      
         (1)  SL 2014., L 150, str. 59.